### 11.    Beslutning om godkendelse af udvidelse af Privatinstitutionen De 4 årstider

**Åbent**

Sagsnr.: 326-2007-34026       J.nr.: 28.03.04           Dokumentnr.:
326-2019-64890

**Sagstype**

Beslutning.

**Resume og sagens baggrund**

Privatinstitutionen De 4 Årstider søger om tilladelse til at
udvide institutionen med 2 pladser. I dag er institutionen godkendt til 27 børn
i alderen 2½ år til 6 år. Ansøgningen godkendes på betingelse af at reglerne om
mindst 2 m2 til børn over 3 år og mindst 3 m2 til børn under 3 år overholdes.

**Indstillinger**

Direktøren indstiller at,

1.    Ansøgningen
godkendes, på betingelse af at reglerne om mindst 2 m2 til børn over 3 år og
mindst 3 m2 til børn under 3 år overholdes.

2.    En efterfølgende
tilretning af institutionens vedtægter godkendes af administrationen.

**Behandling**

Børn- og Familieudvalget, Økonomiudvalget og
Kommunalbestyrelsen.

**Sagsfremstilling**

Privatinstitutionen De 4 Årstider søger om tilladelse til at
udvide institutionen med 2 pladser, fra 27 til 29 børn. Institutionen har indmeldte
børn i alderen 2½ år til 6 år.

Kommunen har myndighedstilsynet i forhold til
privatinstitutioner og ændringer skal ifølge loven godkendes politisk.
Privatinstitutionerne fastsætter selv, hvor mange børn der kan gå i tilbuddet
så længe det ligger inde for lovens rammer. Det er bl.a. de bygningsmæssige
forhold, som f.eks. antallet af kvadratmeter pr. barn som er afgørende.

Ifølge bygningsreglementet skal daginstitutioner have et
frit gulvareal på mindst 3 m2 pr. barn under 3 år og 2 m2 pr. barn over 3 år.

De 4 Årstider har et frit gulvareal på 60 m2. Dvs. at det er
begrænset hvor mange børn under 3 år der kan indskrives.

Eksempel 1:

Hvis der er i alt 29 indmeldte børn kan maximalt 2 af børnene
være under 3 år.

Eksempel 2:

Hvis der er i alt 28 indmeldte børn kan maximalt 4 af
børnene være under 3 år.

Tilladelse til udvidelse af privatinstitutionen gives på
betingelse af at reglerne omkring antallet af m2 pr. barn overholdes.

Efterfølgende skal institutionens vedtægter rettes til.
Godkendelse heraf foreslås godkendt administrativt.

**Økonomiske konsekvenser**

Kommunens tilskud til privatinstitutionen udgør 5.973 kr.
pr. barn over 3 år pr. måned.

Dvs. der kan forventes en øget udgift på 11.946 kr. pr.
måned. Udgiften forventes håndteret indenfor rammen.

**Børn- og Familieudvalgets møde
den 3. april 2019:**

Anbefales.

**Økonomiudvalgets møde den 10.
april 2019:**

Anbefales.

**Bilag**

|  |  |
| --- | --- |
| Ansøgning om udvidelse af normering fra 27 til 29 børn | 326-2019-64829 |